  Наталья Тетерина Москваын нош ик «Гербер» праздникез пусъёзы. Удмурт лулчеберетъя фестиваль «Эрмитаж» садын 1-тӥ пӧсьтолэзе ортчоз, иворто радъясьёс. «Удмуртия Заряжает» ӧтён улсын ортчись ужрадлэн программаяз удмурт сям-йылолъёс, калык шудонъёс, эктонъёс, кырӟанъёс, вожвылъяськонъёс но тодмо спортсменъёслэсь мастер-классъёс. Праздниклэн куноосыз перепеч веръяны, Тол Бабаен но Лӧпшо Педунен тодматскыны быгатозы. Фестиваль пуштросэзъя куиньлы люкемын луоз — туризм, спорт но инвестициос. Праздниклэн одӥгез ужпумез — Москваын улӥсьёслы Удмуртилэсь луонлыкъёссэ возьматыны. Шулдыръяськонъёс 10-ысен 22 часозь ортчозы. Тодэ вайытом, «Гербер» шулдыръяськонэз Москваын таяз арын но одно ортчытыны кулэ шуыса улосвыллэн тӧроез Александр Бречалов «Удмурт Кенеш» огазеяськонлэн исполкоменыз пумиськонын 18-тӥ оштолэзе вераз вал. Тегъёс: Лулчеберет Москва Удмуртия Гербер удмуртъёс  